cyanic-selkie/wikianc huggingface dataset:
Ευρωπαϊκή Κοινότητα Ατομικής Ενέργειας
Απώτερος σκοπός της είναι να δημιουργήσει μια κοινή αγορά ατομικής ενέργειας. Στόχος είναι να αναπτύξει την παραγωγή της στα κράτη μέλη, προκειμένου να καλυφθούν οι ενεργειακές τους ανάγκες και να εξάγεται το πλεόνασμα εκτός της Ένωσης, με την όλη διαδικασία να βρίσκεται υπό κοινή εποπτεία. Το πλέον αξιοσημείωτο αυτής είναι ότι είναι η μόνη από τις τρεις κοινότητες που δεν ιδρύθηκε με συγκεκριμένο χρονικό περιορισμό (οι άλλες δύο ιδρύθηκαν αρχικά με ορίζοντα τα 50 χρόνια). Στις συζητήσεις για το Ευρωσύνταγμα αποφασίστηκε να εξαιρεθεί η ΕΥΡΑΤΟΜ από τη νομική υπόσταση της ΕΕ, λόγω των αντιδράσεων κρατών που αντιτίθενται στην παραγωγή και χρήση της Ατομικής Ενέργειας.
Εξωτερικοί σύνδεσμοι
Κατηγορία:Κοινότητες της Ευρωπαϊκής Ένωσης Κατηγορία:Διεθνείς οργανισμοί με έδρα την Ευρώπη
Χειρογαλέος
Ο Χειρογαλέος (Cheirogaleus) είναι γένος λεμούριων της οικογένειας των Χειρογαλεΐδων, τα μέλη του οποίου καλούνται και λεμούριοι νάνοι. Όπως όλα τα είδη λεμούριων, τα είδη του γένους βρίσκονται μόνο στη Μαδαγασκάρη.
Περιγραφή
Οι χειρογαλέοι έχουν μήκος σώματος 19-27 cm και ουρά μήκους 16-17 cm, είναι έτσι μεγαλύτεροι από τους μικροκήβους αλλά μικρότεροι από τους απαλεμούριους. Το κεφάλι τους είναι πιο σφαιρικό εν συγκρίσει με τα αλεπουδοειδή κεφάλια των άλλων λεμούριων, ωστόσο το ρύγχος τους είναι πιο μυτερό από αυτό των απαλεμούριων. Τα οπίσθια άκρα τους είναι ελαφρώς μεγαλύτερα από τα πρόσθια, αλλά όχι τόσο επιμηκυμένα όπως των λεπιλεμουρίδων ή των ιντριίδων. Έχουν δείκτη άκρων κατά μέσο όρο 71. Εν αντιθέσει με τα περισσότερα άλλα πρωτεύοντα, το άρπαγμά τους μοιάζει περισσότερο με αυτό των μαϊμούδων της Νότιας Αμερικής, καθώς αρπάζουν αντικείμενα ή κλαδιά μεταξύ του δεύτερου και του τρίτου δακτύλου, παρά μεταξύ του δείκτη και του αντίχειρα.
Οι χειρογαλέοι διαβιούν στα κατώτερα στρώματα του φυλλώματος στα παράκτια δάση της ανατολικής Μαδαγασκάρης. Είναι νυκτόβια ζώα και τετράποδα. Έχουν μία περίοδο νάρκης κατά τη χειμερινή περίοδο η οποία διαρκεί τέσσερεις με πέντε μήνες. Η ουρά τους λειτουργεί ως αποθήκη λίπους, το περισσότερο από το οποίο καταναλώνεται τις περιόδους που η τροφή είναι ανεπαρκής. Όπως οι περισσότεροι νυκτόβιοι προπίθηκοι, οι χειρογαλέοι αναφέρεται ότι ζουν μοναχικά είτε σε ζεύγη. Φωλιάζουν σε κοιλότητες δέντρων όπου συχνά κοιμούνται μαζί σε ελικοειδή στάση. Σημαδεύουν τις περιοχές τους με κόπρανα και οσμές. Η δίαιτά τους αποτελείται κυρίως από φρούτα και λουλούδια ενώ φαίνεται ότι συμμετέχουν στη γονιμοποίηση συγκεκριμένων φυτών.
Ταξινόμηση
Τα είδη χωρίζονται σε δύο ομάδες.
Εξωτερικοί σύνδεσμοι
Κατηγορία:Χειρογαλεΐδες
Αηθικισμός
Αηθικισμός είναι η άρνηση η διάψευση των βασικών ηθικών αρχών. Σε αντίθεση με τον αμοραλισμό, που αρνείται την ύπαρξη οποιωνδήποτε ηθικών αρχών, αξιών και ιδεωδών, ο αηθικισμός αρνείται μόνο τις εκάστοτε  ισχύουσες  ηθικές αξίες για χάρη άλλων, που τις θεωρεί υψηλότερες και ηθικότερες. Ετσι ο κύριος εκπρόσωπος του αηθικισμού ο Φρειδερίκος Βίλχελμ Νίτσε.
Κυριότερες Αρχές
Οι κυριότερες αρχές του αηθικισμού είναι δύο:
α) Aρνηση της ηθικής οφειλής,του ηθικού καθήκοντος.Αυτό που στη συνείδησή μας παρουσιάζεται ως ηθικά δέον και αξιώνει από μας την εφαρμογή του είναι μια πλάνη.
β) Aρνηση της διάκρισης ανάμεσα στο Καλό και στο Κακό.Μια τέτοια διάκριση έχει ιστορική προέλευση και δεν μπορεί να δημιουργήσει καμιά απόλυτη ηθική δέσμευση.Αυτό που θεωρείται από την ηθική ως «Καλό» δεν είναι ιδεώδες, και αυτό που κατακρίνεται ως <<Κακό>> δεν είναι απαίσιο και δεν πρέπει να το αποστρεφόμαστε : και τα δυο βρίσκονται πέρα από κάθε αξιολόγηση.
Σκοπός και Αποστολή
Σκοπός και αποστολή του αηθικισμού είναι να αποκαλύψει την ουσία κάθε νοήματος της ισχύουσας ηθικής.
Βιβλιογραφία
Κατηγορία:Φιλοσοφία Κατηγορία:Ηθικές θεωρίες Κατηγορία:Φρίντριχ Νίτσε
The Black Eyed Peas
Οι The Black Eyed Peas είναι αμερικανικό μουσικό συγκρότημα, που ιδρύθηκε το 1995 στο Λος Άντζελες και αποτελείται από τους ράπερς will.i.am (ψευδώνυμο του Γουίλιαμ Τζέιμς Άνταμς), apl.de.ap (ψευδώνυμο του Άλαν Πινέντα Λίντο) και Ταμπού. Αρχικά ήταν συγκρότημα της εναλλακτικής χιπ χοπ μουσικής, και στην πορεία ο ήχος τους άλλαξε προς ποπ και ντανς ποπ μουσική. Οι Black Eyed Peas έχουν κερδίσει 6 βραβεία Γκράμι και έχουν πραγματοποιήσει πάνω από 75 εκατομμύρια πωλήσεις δίσκων παγκόσμια.
Η πρώτη τους μεγάλη επιτυχία ήταν το 2003 με το σινγκλ "Where Is the Love?" από τον δίσκο Elephunk, που κορυφώθηκε στους πίνακες κατατάξεων 13 χωρών, με συμπεριλαμβανόμενο το Ηνωμένο Βασίλειο, όπου κράτησε την πρώτη θέση για επτά εβδομάδες και ήταν το σινγκλ που πραγματοποίησε τις περισσότερες πωλήσεις στη Βρετανία για το 2003. Και το σινγκλ "Shut Up" του ίδιου δίσκου έγινε μεγάλη επιτυχία στην Ευρώπη. Το τέταρτο άλμπουμ τους, το Monkey Business, έγινε πολύ μεγαλύτερη επιτυχία παγκοσμίως, πιστοποιήθηκε 3 φορές πλατινένιος δίσκος στις ΗΠΑ, και από αυτόν κυκλοφόρησαν τέσσερα σινγκλ, τα: Don't Phunk with My Heart", "Don't Lie", "My Humps", και "Pump It". Το 2009, το συγκρότημα έγινε ένας από τους 11 καλλιτέχνες που κράτησαν ταυτόχρονα τις θέσεις Νο.1 και Νο. 2 στο Billboard Hot 100, με τα σινγκλ Boom Boom Pow και I Gotta Feeling, που κορυφώθηκαν στους πίνακες κατατάξεων για 26 διαδοχικές εβδομάδες. Από το ίδιο άλμπουμ, το Τhe E.N.D., κυκλοφόρησαν άλλο ένα σινγκλ που έγινε νούμερο ένα του Hot 100, το "Imma Be". Το "I Gotta Feeling" έγινε το πρώτο σινγκλ που πραγματοποίησε πάνω από ένα εκατομμύριο πωλήσεις ψηφιακών λήψεων στο Ηνωμένο Βασίλειο.
1995–2001: Behind the Front και Bridging the Gap
Το 1995 οι will.i.am και apl.de.ap - πρώην μέλη του χιπ χοπ συγκροτήματος Atban Klann - σχημάτισαν ένα νέο συγκρότημα με την ονομασία Black Eyed Pods (που αργότερα μετονομάστηκε σε Black Eyed Peas, που σημαίνει Μαυρομάτικα Φασόλια), μαζί με τον Τζέιμι Γκόμεζ (Ταμπού) και την Κιμ Χιλ, μία τραγουδίστρια που εμφανίστηκε σε ορισμένα από τα κομμάτια τους. Τότε, το μουσικό τρίο ξεχώρισε από τους "γκάνγκστα ραπ" ήχους της χιπ χοπ του Λος Άντζελες, εμφανίστηκαν ως ζωντανό συγκρότημα και υιοθέτησαν ένα συνειδητό μουσικό και εμφανισιακό στυλ. Υπέγραψαν συμβόλαιο με την δισκογραφική Interscope Records και το 1998 κυκλοφόρησαν τον πρώτο δίσκο τους, με τίτλο Behind the Front (Πίσω από το Μέτωπο), που κέρδισε καλές κριτικές. Ένα από τα σινγκλ του δίσκου ήταν το "Joints & Jam", που έγινε σάουντρακ της πολιτικής σάτιρας Bulworth του Γουόρεν Μπίτι. Τον ίδιο χρόνο, η τραγουδίστρια Σιέρα Σουάν εμφανίστηκε στο τραγούδι "Fallin 'Up", προτού αποχωρήσει από την ομάδα το 2000. Το 2000 κυκλοφόρησαν το δεύτερο άλμπουμ τους, με τίτλο "Bridging the Gap" (Γεφυρώνοντας το Χάσμα), που περιείχε τα σινγκλ "Weekends" (Σου Κου) με την τραγουδίστρια Esthero, και "Request + Line" (Ζήτηση + Γραμμή) με την τραγουδίστρια Μέισι Γκρέι. Η τραγουδίστρια Κιμ Χιλ εγκατέλειψε το συγκρότημα κατά την διάρκεια της παραγωγής του άλμπουμ, αλλά ούτως ή άλλως εμφανίστηκε στα κομμάτια "Hot" και "Tell Your Mama Come" (Πες στη Μαμά Σου Έλα), καθώς και στο μουσικό βίντεο του "Weekends".
2002-2005: Συμμετοχή της Φέργκι και Elephunk
μικρογραφία|Οι Black Eyed Peas υπογράφοντας αυτόγραφα το 2004. Το 2002 η Φέργκι έγινε μέλος του συγκροτήματος μετά από διάκριση σε οντισιόν. Σε μια θετική κριτική για το ανανεωμένο στυλ των Black Eyed Peas, το Rolling Stone έγραψε ότι από το συγκρότημα «προσέλαβαν μια ξανθιά βόμβα ονόματι Στέισι "Φέργκι" Φέργκιουσον και παράτησαν την αναζήτηση του σίγουρου ράπερ, κατά κάποιο τρόπο ασκήθηκαν πνευματικά στην ηχογράφηση φουτουριστικών τραγουδιών – μια γενική αισθητική δέσμευση που εκτείνεται από τις φανταχτερές γκαρνταρόμπες τους ως την κοσμοθεωρία των Ηνωμένων Χρωμάτων της Benetton.»
Την 24η Ιουνίου 2003 κυκλοφόρησαν το τρίτο άλμπουμ τους, με τίτλο "Elephunk" (Έλεφανκ) Από αυτόν, το σινγκλ " Where Is The Love?" (Πού Είναι Η Αγάπη?) έγινε η πρώτη μεγάλη επιτυχία του συγκροτήματος. Κορυφώθηκε στην 8η θέση του Αμερικανικού μπίλμπορντ, κορυφώθηκε στις κατατάξεις πολλών χωρών και παρέμεινε στο Νο.1 του Ηνωμένου Βασιλείου για 7 εβδομάδες, όπου πήρε και την πρώτη θέση όσον αφορά τις περισσότερες πωλήσεις σινγκλ για το έτος 2003. Στην Αυστραλία παρέμεινε στο No.1 για έξι εβδομάδες. Σε μια συνέντευξή του στο TalkofFame.com, ο Ταμπού δήλωσε ότι ο χωρισμός του Τζάστιν Τίμπερλεϊκ από την Μπρίτνεϊ Σπίαρς είχε μεγάλο αντίκτυπο στην ηχογράφηση του "Where Is The Love?". Την 4η Νοεμβρίου κυκλοφόρησαν το δεύτερο σινγκλ του άλμπουμ, το "Shut Up" (Κλείστο!), που κορυφώθηκε στο No.2 στο Ηνωμένο Βασίλειο, κορυφώθηκε στις κατατάξεις πολλών χωρών και έγινε χρυσό στις ΗΠΑ, και στο Ηνωμένο Βασίλειο, πλατινένιο στη Γερμανία και διπλά πλατινένιο στην Αυστραλία. Την 12η Ιανουαρίου 2004 κυκλοφόρησαν το τρίτο σινγκλ από το άλμπουμ, το "Hey Mama" (Έϊ Μάμα) που κορυφώθηκε στο τοπ 5 της Αυστραλίας, στο τοπ 10 του Ηνωμένου Βασιλείου, της Γερμανίας και άλλων Ευρωπαϊκών χωρών, και έφτασε στο No. 23 στις ΗΠΑ. Το τραγούδι χρησιμοποιήθηκε στην τηλεοπτική διαφήμιση του iPod το 2003, και στο "Γκάρφιλντ: Η ταινία" το 2004. Την 22η Ιουνίου 2004 κυκλοφόρησαν το τέταρτο σινγκλ, το "Let's Get It Started" (Ας Κάνουμε Την Αρχή!), το οποίο το 2005 κέρδισε το "Βραβείο Γκράμι Καλύτερης Ερμηνείας Ντουέτου ή Συγκροτήματος", και δύο υποψηφιότητες, για "Καλύτερη Ηχογράφηση της Χρονιάς" και "Καλύτερο Ραπ Τραγούδι". Το 2004, πραγματοποίησαν την Περιοδεία:Elephunk.
2009–2011: The E.N.D, The Beginning και το διάλειμμα
Στις αρχές του 2009, η Φέργκι και το συγκρότημα έφυγαν από την δισκογραφική A & M και επανήλθαν στην Interscope. Την 9η Ιουνίου κυκλοφόρησαν το πέμπτο άλμπουμ τους, με τίτλο "The E.N.D.", που είναι σύντμηση του "The Energy Never Dies" (η Ενέργεια Ποτέ δεν Πεθαίνει). Ο ήχος του ακούγεται περισσότερο σαν ηλεκτρονικοί χοπ ρυθμοί παρά σαν το συνηθισμένο χιπ χοπ/ R&B αίσθημα των προηγούμενων άλμπουμ τους. Για την κυκλοφορία, ο will.i.am δήλωσε ότι το άλμπουμ είναι εμπνευσμένο από το ταξίδι του στην Αυστραλία, ιδιαίτερα από την εκτέλεση του "My People" (Με τους Ανθρώπους Μου) του συγκροτήματος Presets. «''Η ενέργεια στη μικρή σκηνή των Presets ήταν τρελή ενέργεια. Αυτό το τραγούδι "Με τους Ανθρώπους Μου" – εντελώς ανεξέλεγκτο», δήλωσε ο will.i.am, «Αυτός είναι ο λόγος που ακούγεται έτσι η ηχογράφηση - οι τρεις μήνες μου στην Αυστραλία''.» Το άλμπουμ The E.N.D. έκανε ντεμπούτο στο Νο.1 του Αμερικανικού Billboard 200 και παρέμεινε στο τοπ 10 για 38 εβδομάδες. Πραγματοποίησε 304.000 πωλήσεις αντιτύπων την πρώτη εβδομάδα της κυκλοφορίας του, και πήρε την 7η θέση ως προς τις συνολικές πωλήσεις αντιτύπων στις ΗΠΑ το 2009. Κορυφώθηκε στην πρώτη θέση της Αυστραλίας, του Καναδά, της Γαλλίας και της Νέας Ζηλανδίας. Στην Ελλάδα κορυφώθηκε στην 7η θέση. Τρία σινγκλ, τα "Imma Be", "Alive" και "Meet Me Halfway", κυκλοφόρησαν μέσω του iTunes Store λίγο πριν την επίσημη κυκλοφορία του άλμπουμ. μικρογραφία|Οι Black Eyed Peas και ο DJ [[Νταβίντ Γκετά στο Ασύρματο Φεστιβάλ, στο Πάρκο Χάιντ, Λονδίνο, Ιούλιος 2011.]] Την 31η Μαρτίου 2009 κυκλοφόρησαν το πρώτο σινγκλ του άλμπουμ, το "Boom Boom Pow" (Μπουμ Μπουμ Πάου). Την πρώτη εβδομάδα της κυκλοφορίας του στο iTunes πραγματοποίησε 465.000 ψηφιακές πωλήσεις, και ανέβηκε στην πρώτη θέση της κατηγορίας ψηφιακών πωλήσεων στις Η.Π.Α. Το σινγκλ κορυφώθηκε στο Νο. 1 του Αμερικανικού Billboard Hot 100, της Αυστραλίας, του Καναδά και του Ηνωμένου Βασιλείου. Την 21η Μαΐου, κυκλοφόρησαν το δεύτερο σινγκλ, το "I Gotta Feeling" (Έχω Ένα Προαίσθημα), παραγωγής του Νταβίντ Γκετά. Στις κατατάξεις του Ηνωμένου Βασιλείου έκανε ντεμπούτο στο Νο. 3 και μετά ανέβηκε στην πρώτη θέση. Στο Αμερικανικό Billboard Hot 100 έκανε ντεμπούτο στο Νο. 2, με το Boom Boom Pow στην πρώτη θέση, και μετά ανέβηκε στο Νο. 1. Ως αποτέλεσμα, οι Black Eyed Peas συμπεριλήφθηκαν στον κατάλογο των καλλιτεχνών που έχουν κρατήσει τις δύο πρώτες θέσεις του Billboard Hot 100 ταυτόχρονα. Επίσης, το τραγούδι κορυφώθηκε στο νούμερο ένα της Αυστραλίας, του Καναδά, της Βραζιλίας, του Μεξικού, της Ρουμανίας, και πολλών άλλων χωρών.
Την 22η Σεπτεμβρίου 2009 οι Black Eyed Peas κυκλοφόρησαν το τρίτο σινγκλ του άλμπουμ, το "Meet Me Halfway" (Συνάντησέ Με στη Μέση). Κορυφώθηκε στο Νο. 1 του Ηνωμένου Βασιλείου, της Αυστραλίας, και άλλων χωρών, και στο Νο. 7 του Αμερικανικού Billboard Hot 100. Την 15η Δεκεμβρίου κυκλοφόρησαν το τέταρτο σινγκλ, το "Imma Be" (Θα Είμαι), που κορυφώθηκε στην πρώτη θέση του Αμερικανικού μπίλμπορντ 100. Την 29η Ιανουαρίου 2010 κυκλοφόρησαν το πέμπτο σινγκλ, το "Rock That Body" (Κουνήσου), και την 2η Ιουνίου το έκτο και τελευταίο σινγκλ, το "Missing You" (Μου Λείπεις).
Τον Σεπτέμβριο του 2009, οι Black Eyed Peas αναχώρησαν για την "Παγκόσμια Περιοδεία: The E.N.D.", αρχίζοντας από την Ιαπωνία, μετά πέρασαν από την Αυστραλία και τη Νέα Ζηλανδία, συνέχισαν στη Βόρεια Αμερική και στον Καναδά, από εκεί στην Ιρλανδία, την Αγγλία και άλλες Ευρωπαϊκές χώρες, μετά στο Σοβέτο, το Μεξικό, τη Βραζιλία, και κατέληξαν στο Περού την 13η Νοεμβρίου 2010. μικρογραφία|Από συναυλία στο Ουόλμαρτ, το 2011 Την 26η Νοεμβρίου 2010 κυκλοφόρησαν το έκτο άλμπουμ τους, με τίτλο "The Beginning" (Η Αρχή), που έκανε ντεμπούτο στην 6η θέση του Αμερικανικού μπίλμπορντ 200 και πραγματοποίησε 119.000 πωλήσεις αντιτύπων την πρώτη εβδομάδα της κυκλοφορίας του. Το πρώτο σινγκλ του άλμπουμ ήταν το "The Time (Dirty Bit)" (Διασκέδασα Πολύ), που κυκλοφόρησε την 5η Νοεμβρίου 2010 και κορυφώθηκε στο Νο. 1 των κατατάξεων σινγκλ του Ηνωμένου Βασιλείου, της Αυστραλίας, του Καναδά και άλλων χωρών, και στο Νο. 4 του Αμερικανικού μπίλμπορντ 100. Την 18η Φεβρουαρίου 2011 κυκλοφόρησαν το δεύτερο σινγκλ, το "Just Can't Get Enough" (Κι Άλλο), που κορυφώθηκε στο τοπ 5 των κατατάξεων της Αυστραλίας, των ΉΠΑ, της Γαλλίας και πολλών άλλων χωρών, και έγινε 3 φορές πλατινένιο στην Αυστραλία και στις ΗΠΑ. Το μουσικό του βίντεο κινηματογραφήθηκε στο Τόκιο, μία εβδομάδα πριν από το σεισμό και το τσουνάμι του Τόχοκου. Την 24η Ιουνίου κυκλοφόρησαν το τρίτο και τελευταίο σινγκλ, το "Don't Stop the Party" (Συνεχίστε το Πάρτι). Την 22η Μαΐου 2011, το συγκρότημα εμφανίστηκε στην απονομή των Μουσικών Βραβείων Μπίλμπορντ 2011, όπου κέρδισαν το Βραβείο Καλύτερου Ντουέτου/Συγκροτήματος, και ήταν υποψήφιοι για άλλα 3 βραβεία. μικρογραφία|Η Φέργκι με οπαδούς του συγκροτήματος, το 2013 Την 6η Φεβρουαρίου 2011 οι Black Eyed Peas ήταν τα αστέρια στη συναυλία του Super Bowl. Ήταν οι δεύτεροι καλλιτέχνες που εμφανίστηκαν και στα δύο, στο Σούπερ Μπόουλ αλλά και στο Γκρι Κύπελλο. Προηγήθηκε η Σανάια Τουέιν που τραγούδησε στο Γκρι Κύπελλο το 2002 και στο Σούπερ Μπόουλ το 2003. Ο τρίτος καλλιτέχνης που το κατάφερε ήταν ο Λένι Κράβιτζ, ο οποίος τραγούδησε στο Γκρι Κύπελλο το 2007 και στο Σούπερ Μπόουλ το 2014.
Την 6η Ιουλίου 2011, κατά τη διάρκεια μιας συναυλίας στο Alton Towers του Στάφορντσάιρ Αγγλίας, οι Black Eyed Peas ανακοίνωσαν ότι μετά την ολοκλήρωση της τρέχουσας περιοδείας τους θα κάνουν ένα διάλειμμα για αόριστο χρονικό διάστημα. Σύντομα, ο will.i.am επιβεβαίωσε τις ειδήσεις στο Twitter, προσθέτοντας ότι το διάλειμμα δεν συνεπάγεται και «αποχή από τη δημιουργία». Την 23η Νοεμβρίου 2011, το συγκρότημα ολοκλήρωσε την Περιοδεία: The Beginning, που άρχισε την 22η Ιουνίου και τους πήγε στην Ευρώπη: Γαλλία, Γερμανία, Βέλγιο, Αγγλία, Ιρλανδία και Ισπανία, στις Φιλιππίνες, στη Βραζιλία, στην Παραγουάη και στις ΗΠΑ, και ολοκληρώθηκε στο Μαϊάμι, όπου εμφανίστηκαν μαζί με τους Cee Lo Green και τη Βασίλισσα Λατίφα.
2015-2018: Η αποχώρηση της Φέργκι και Masters of the Sun
Το 2015 ο will.i.am σε μια συνέντευξη στην εκπομπή Capital Breakfast ανακοίνωσε ότι οι Black Eyed Peas θα επανασυνδεθούν για τον εορτασμό της 20ης επετείου του συγκροτήματος, και ότι ετοιμάζουν νέο άλμπουμ. Το συγκρότημα κυκλοφόρησε ένα νέο τραγούδι με τίτλο "Awesome" (Καταπληκτικό) που συμπεριλήφθηκε στις διαφημίσεις για τα πλέι-οφ του NBA, αλλά στο οποίο δεν συμμετείχε η Φέργκι. Την 17η Ιουλίου κυκλοφόρησαν το τραγούδι "Yesterday" (Εχθές) με την Apple Music, στο οποίο και πάλι δεν συμμετείχε η Φέργκι.
Την 31η Αυγούστου 2016, οι Black Eyed Peas κυκλοφόρησαν μια νέα έκδοση του ομώνυμου τραγουδιού τους, το "#WHERESTHELOVE" (#ΠΟΥΕΙΝΑΙΗΑΓΑΠΗ), στο οποίο συμμετείχαν και τα τέσσερα μέλη του συγκροτήματος, οι will.i.am, Φέργκι, apl.de.ap και Ταμπού, και πολλοί άλλοι δημοφιλείς καλλιτέχνες: Τζάστιν Τίμπερλεϊκ, Τζέιμι Φοξ, The Game, DJ Khaled, Usher, Νικόλ Σέρζινγκερ, Τζέσι Τζέι.και μία 40μελής παιδική χωρωδία. Την 3η Ιουνίου 2017, οι Black Eyed Peas τραγούδησαν στην τελετή έναρξης του Τελικού του ΟΥΕΦΑ Τσάμπιονς Λιγκ 2017, στο Στάδιο Μιλένιουμ του Κάρντιφ. Την 2η Ιουνίου 2017, φημολογήθηκε ότι η Φέργκι φεύγει από το συγκρότημα, αλλά ο will.i.am το διέψευσε, και ανακοίνωσε ότι η τραγουδίστρια κάνει ένα διάλειμμα από το συγκρότημα επειδή ετοιμάζει ένα σόλο άλμπουμ με τίτλο "Double Dutchess" (Διπλή Δούκισσα), ενώ τα υπόλοιπα μέλη ετοίμαζαν κάτι άλλο, ένα βιβλίο κόμικ της Marvel με τίτλο Masters of the Sun (Οι Άρχοντες του Ήλιου).
Την 9η Ιανουαρίου 2018, οι Black Eyed Peas κυκλοφόρησαν ένα σινγκλ χωρίς την Φέργκι, το "Street Livin" (Ζωή στο Δρόμο). Την 18η Φεβρουαρίου 2018, σε μια συνέντευξή στο Daily Star, ο will.i.am επιβεβαίωσε ότι η Φέργκι δεν θα συμμετάσχει στο έβδομο άλμπουμ του συγκροτήματος. Την 17η Μαΐου 2018, οι Black Eyed Peas κυκλοφόρησαν το σινγκλ "Ring the Alarm" (Σημάνετε Συναγερμό). Την 10η Ιουλίου 2018 κυκλοφόρησαν το σινγκλ "Get It" (Έγινε). Την 30η Αυγούστου κυκλοφόρησαν το μουσικό βίντεο για το "Constant pt.1 pt.2" (Σταθερά μ.1 μ.2) στο YouTube. Την 12η Σεπτεμβρίου κυκλοφόρησαν το σινγκλ "Big Love" (Μεγάλη Αγάπη). Την 25η Οκτωβρίου κυκλοφόρησαν το σινγκλ "Dopeness" (Ντόπα), στο οποίο συμμετείχε η Νοτιοκορεάτισσα ράπερ CL. Την 26η Οκτωβρίου κυκλοφόρησαν το έβδομο άλμπουμ τους, το Masters of the Sun Vol. 1 (Άρχοντες του Ήλιου Τ.1). Το ίδιο έτος, η πρώην φιναλίστ του τηλεοπτικού διαγωνισμού ταλέντων Η Φωνή των Φιλιππίνων (σεζόν 1) και μέλος της Ομάδας Apl.de.ap, η Τζέσικα Ρεϊνόσο, πήρε την θέση της τραγουδίστριας στο συγκρότημα με καλλιτεχνικό ψευδώνυμο J.Rey Soul (Τζ.Ρέι Σόουλ). μικρογραφία|Οι Black Eyed Peas στην τελετή λήξης των Νοτιοανατολικών Ασιατικών Αγώνων 2019.
2019–σήμερα: Translation
Το 2019, οι Black Eyed Peas υπέγραψαν συμβόλαιο με τη νέα τους δισκογραφική, την Epic Records. Την 11η Οκτωβρίου 2019 οι Black Eyed Peas κυκλοφόρησαν την πιο πρόσφατη επιτυχία τους, το "Ritmo (Bad Boys For Life)" (Ρίτμο - Κακά Παιδιά Για Πάντα), στο οποίο συμμετέχει ο Κολομβιανός Χ. Μπάλβιν. Κορυφώθηκε στο Νο. 66 του Αμερικανικού μπίλμπορντ, στο Νο. 1 της Κολομβίας, και μπήκε στο τοπ 5 πολλών χωρών. Την 11η Δεκεμβρίου 2019 τραγούδησαν στην τελετή λήξης των Νοτιοανατολικών Ασιατικών Αγώνων στις Φιλιππίνες. μικρογραφία|Από το φεστιβάλ «Παλιά Άροτρα», τον Ιούλιο του 2019 στη Γαλλία. Στις 10 Απριλίου 2020 οι Black Eyed Peas κυκλοφόρησαν το σινγκλ Mamacita (Μαμασίτα), με την νέα τραγουδίστρια Τζ.Ρέι Σόουλ και τον Πουερτορικανό σούπερσταρ Οζούνα. Η Τζ.Ρέι περιέγραψε το κομμάτι ως «αφρομπίτ, με λάτιν ρυθμούς, χορευτικό -- απλά πολύ ανεβαστικό». Στις 19 Ιουνίου 2020 κυκλοφόρησαν το όγδοο άλμπουμ τους, με τίτλο Translation (Μετάφραση), το οποίο περιλαμβάνει συνεργασίες με τη Σακίρα, τον Τίγκα και πολλούς άλλους καλλιτέχνες. Στα Βραβεία Μουσικών Βίντεο MTV 2020 το συγκρότημα ήταν υποψήφιο για τις κατηγορίες καλύτερης συνεργασίας (με τον Μπαλβίν) και καλύτερου Λατινικού μουσικού βίντεο (για το Μαμασίτα). Στην απονομή των βραβείων, στις 30 Αυγούστου, έκαναν μία εκκεντρική εμφάνιση με «φωτεινούς καβάλους».
Μέλη
Πρώην μέλη
Χρονολόγιο
μικρογραφία|Οι Black Eyed Peas στην Περιοδεία: The E.N.D. στο Μάντισον Σ.Γκ. της Νέας Υόρκης, 2009
Παραπομπές
Κατηγορία:Μουσικά συγκροτήματα από το Λος Άντζελες Κατηγορία:Αμερικανικά hip hop συγκροτήματα
Έντι Γκερέρο
Ήταν γνωστός για την καριέρα του στο WWE, συνήθως με τον ρόλο του «κακού» και «ύπουλου» παλαιστή. Η χαρακτηριστική του ατάκα ήταν το «Ψεύδομαι, εξαπατώ, κλέβω». Παρά το γεγονός ότι παρίστανε τον φαύλο παλαιστή στο μεγαλύτερο μέρος της καριέρας του, έγινε ιδιαίτερα συμπαθής στους οπαδούς, μέχρι τον ξαφνικό θάνατό του, μόλις στα 38 του χρόνια.
του χρόνια.
Καριέρα
Στην καριέρα του είχε τον χαρακτηρισμό 'Latino Heat'. Ξεκίνησε την καριέρα του, φυσικά στο Μεξικό από όπου ήταν η καταγωγή του. Σύντομα πήγε στην Αμερική, όπου ξεκίνησε από το ECW, πήρε μεταγραφή στο ανερχόμενο WCW, μέχρι που εκείνο εξαγοράστηκε από το WWE και συνέχισε εκεί την καριέρα του, από το 2000 ως το 2005.
Ήταν ένας επιτυχημένος παλαιστής, καθώς κατάφερε να κατακτήσει μια φορά το Πρωτάθλημα WWE, δύο φορές το Διηπειρωτικό Πρωτάθλημα WWE, μια φορά το Πρωτάθλημα Ηνωμένων Πολιτειών WWE, δύο φορές το Ευρωπαϊκό Πρωτάθλημα WWE και τέσσερις φορές το Ομαδικό Πρωτάθλημα WWE - 2 με τον ανιψιό του Τσάβο Γκερέρο, 1 με τον Τατζίρι και 1 με τον Ρέι Μυστέριο. Ο Γκερέρο συνολικά κατέκτησε 23 πρωταθλήματα, από όλες τις εταιρείες που πέρασε.
Προσωπική ζωή
Ο Έντι Γκερέρο, προερχόταν από μια πολύ γνωστή οικογένεια στους φίλους της επαγγελματικής πάλης, καθώς οι πρόγονοί του, ήταν καταξιωμένοι παλαιστές. Ήταν παντρεμένος με την Βίκι Γκερέρο που μετά τον θάνατό του, και για να τα βγάλει πέρα ασχολήθηκε με το WWE. Μαζί έχουν δύο κόρες, με τη μεγαλύτερη να ακολουθεί τα βήματά του.
Ο θάνατός του
Στις 13 Νοεμβρίου του 2005, βρέθηκε νεκρός στο δωμάτιο του ξενοδοχείου όπου διέμενε με την αποστολή του WWE, από τον ανιψιό του Τσάβο Γκερέρο. Η αιτία του θανάτου του ήταν καρδιακό πρόβλημα, ενώ γίνεται λόγος πως είχε χρησιμοποιήσει αναβολικά χάπια ή παυσίπονα σε μεγάλη ποσότητα.
Σε όλη του την καριέρα είχε πρόβλημα εξάρτησης από αλκοόλ και απαγορευμένες ουσίες, ενώ είχε εθιστεί και στα παυσίπονα.
Αναγνώριση
Το WWE μόλις έμαθε για τον χαμό του, ξεκίνησε στα επεισόδια του WWE Raw μια μέρα μετά, στις 14 Νοεμβρίου και του WWE SmackDown στις 18 Νοεμβρίου, αφιερώματα για την ζωή και την καριέρα του παλαιστή, ενώ οι συνάδελφοί του μίλησαν με τα καλύτερα λόγια εμφανώς συγκινημένοι και με δάκρυα στα μάτια.
Παραπομπές
Κατηγορία:Επαγγελματίες Παλαιστές
Γέφυρα της Πορτίτσας
αριστερά|μικρογραφία
Η Γέφυρα της Πορτίτσας είναι γέφυρα στο Δήμο Γρεβενών, στην Περιφέρεια Δυτικής Μακεδονίας, στην Ελλάδα. Κατασκευάστηκε με προσφορές από το Μοναστήρι του Σπηλαίου.
Τοποθεσία
Η συγκεκριμένη κατασκευή βρίσκεται σε κοντινή απόσταση της κοινότητας του Σπηλαίου Γρεβενών, εντός ομώνυμου φαραγγιού.
Ιστορία και περιγραφή
Ανεγερθείσα κατά τη διάρκεια του 18ου αιώνα, η συγκεκριμένη γέφυρα, αποτελούμενη από δύο μεταξύ τους άνισα τόξα, είναι κατασκευασμένη από λευκής απόχρωσης λίθους ακανόνιστου σχήματος, καθώς και ασβεστόλιθους. Το μεγάλο τόξο έχει άνοιγμα 13,80 μέτρα και το μικρό τόξο 5 μέτρα. Το μέγιστο ύψος του γεφυριού είναι 7,80 μέτρα. Κάτω από τη γέφυρα περνάει ο ποταμός Βενέτικος, που είναι παραπόταμος του Αλιάκμονα. Η διάβασή της έχει συνολικό μήκος της τάξεως των 30 μέτρων, ενώ η στατικότητά της διασφαλίζεται από την παρουσία τριών μεταλλικών ελκυστήρων, μεταξύ των δομικών υλικών της, μέρος των οποίων είναι ορατό στο εξωτερικό της. Με σημείο εκκίνησης το 1999, η γέφυρα υπέστη αναστηλωτικές εργασίες, με απώτερο σκοπό την συντήρησή της.
Παραπομπές
μικρογραφία
Κατηγορία:Γέφυρες στη Δυτική Μακεδονία Κατηγορία:Δήμος Γρεβενών
Κατάλογος μοναρχών της Αραγωνίας
Ακολουθεί ο Κατάλογος μοναρχών της Αραγωνίας. Το Βασίλειο της Αραγωνίας δημιουργήθηκε την περίοδο 950 - 1035 όταν η Κομητεία της Αραγωνίας που διεκδικήθηκε από το Βασίλειο της Ναβάρρας, αποσπάστηκε από τη Ναβάρρα σύμφωνα με τη διαθήκη του Σάντσο Γκαρθές Γ΄ της Παμπλόνα. Ο γιος του Σάντσο Γ΄, Ραμίρο Α΄ της Αραγωνίας κληρονόμησε την Αραγωνία μετά τον θάνατο του πατέρα του. Τον 12ο αιώνα η πριγκίπισσα Πετρονίλα της Αραγωνίας παντρεύτηκε τον κόμη από τη Βαρκελώνη Ραϋμόνδο Βερεγγάριο Δ΄ και μέσα από τη δυναστική ένωση δημιουργήθηκε το Στέμμα της Αραγωνίας. Το Βασίλειο της Βαλένθια, το Βασίλειο της Μαγιόρκας και το Βασίλειο της Σικελίας προστέθηκαν στο στέμμα τον 13ο αιώνα, τον επόμενο αιώνα προστέθηκε και το Βασίλειο της Σαρδηνίας. Το Στέμμα της Αραγωνίας εξακολουθούσε να υπάρχει με ξεχωριστές διοικητικές μονάδες μέχρι το 1713, στη συνέχεια ξέσπασε ο Πόλεμος της Ισπανικής Διαδοχής όταν και διαλύθηκε το στέμμα εντός της Ισπανικής μοναρχίας.
Οίκος των Χιμένεθ (ως βασιλείς της Αραγωνίας)
Μετά τον θάνατο του Σάντσο Γκαρθές Γ΄ η κομητεία της Αραγωνίας αποσπάστηκε από το Βασίλειο της Παμπλόνα, ο γιος του Ραμίρο Α΄ ήταν το πρώτο μέλος της Οικογένειας που πήρε του τίτλου του Βασιλιά της Αραγωνίας.
Οίκος της Βαρκελώνης
Η δυναστεία αναφέρεται πολλές φορές στα κείμενα σαν Αραγωνέζικη αλλά στην πραγματικότητα δεν έχει καμιά σχέση με την προηγούμενη δυναστεία, ο Οίκος της Τραστάμαρα κυβερνούσε το Βασίλειο της Καστίλης.
Οίκος της Τραστάμαρα
Από εδώ και κάτω η αρίθμηση αναφέρεται στους μονάρχες, ως ηγεμόνες της Ισπανίας.
Δείτε επίσης
Κατηγορία:Ιστορία της Ισπανίας  Κατηγορία:Κατάλογοι Αραγωνιας
Πολύδροσο Λακωνίας
Το Πολύδροσο είναι ορεινό χωριό της Λακωνίας. Στο παρελθόν ονομαζόταν Τσίντζινα ή Τσίντσινα. Είναι χτισμένο στις πλαγιές του Πάρνωνα σε υψόμετρο 1.000 μέτρων και είναι ένα από τα ορεινότερα χωριά του νομού Λακωνίας. Διοικητικά ανήκει στον δήμο Θεραπνών και σύμφωνα με την απογραφή του 2011 ο πληθυσμός του είναι 3 κάτοικοι.
Πληροφορίες
Τον χειμώνα, το σύνολο σχεδόν των κατοίκων του μετακομίζει στο ημιορεινό χωριό Γκοριτσά, ενώ το καλοκαίρι οι κάτοικοί του είναι περίπου 400. Από τα σημαντικότερα αξιοθέατα του χωριού είναι η εκκλησία του Αγ. Ιωάννη, το "Ψητό", η Αγ. Μαρίνα και το μοναστήρι των Αγ. Αναργύρων. Στο χωριό φύονται αρκετά αιωνόβια έλατα.
Στην περιοχή, κατά το παρελθόν ομιλούταν η τσακωνική διάλεκτος.
Παραπομπές
κατηγορία:χωριά του νομού Λακωνίας Κατηγορία:Δήμος Σπάρτης Κατηγορία:Χωριά του Πάρνωνα
Βισοπρολόλη
Η βισοπρολόλη, που διατίθεται στο εμπόριο με την εμπορική ονομασία Concor μεταξύ άλλων, είναι φάρμακο τύπου β-αναστολέας που χρησιμοποιείται συνήθως για καρδιακές παθήσεις. Αυτές περιλαμβάνουν συγκεκριμένα τις υψηλή αρτηριακή πίεση, πόνο στο στήθος από ανεπαρκή ροή αίματος προς την καρδιά και καρδιακή ανεπάρκεια. Λαμβάνεται από το στόμα.
Συχνές ανεπιθύμητες ενέργειες περιλαμβάνουν πονοκέφαλο, αίσθημα κόπωσης, διάρροια και οίδημα στα πόδια. Οι πιο σοβαρές ανεπιθύμητες ενέργειες περιλαμβάνουν την επιδείνωση του άσθματος, τον αποκλεισμό της ικανότητας αναγνώρισης χαμηλού σακχάρου στο αίμα και την επιδείνωση της καρδιακής ανεπάρκειας. Υπάρχουν ανησυχίες ότι η χρήση κατά τη διάρκεια της εγκυμοσύνης μπορεί να είναι επιβλαβής για το μωρό. Η βισοπρολόλη ανήκει στην οικογένεια φαρμάκων βήτα αναστολέα και είναι επιλεκτικός αναστολέας των β1 αναστολέων.
Η βισοπρολόλη κατοχυρώθηκε με δίπλωμα ευρεσιτεχνίας το 1976 και εγκρίθηκε για ιατρική χρήση το 1986. Συμπεριλαμβάνεται στον κατάλογο των βασικών φαρμάκων του Παγκόσμιου Οργανισμού Υγείας. Η βισοπρολόλη διατίθεται ως γενόσημο φάρμακο. Το 2017, ήταν η 268η πιο συχνά συνταγογραφούμενη φαρμακευτική αγωγή στις Ηνωμένες Πολιτείες, με περισσότερες από ένα εκατομμύριο συνταγές.
Ιατρικές χρήσεις
Η βισοπρολόλη είναι ευεργετική στη θεραπεία της υψηλής αρτηριακής πίεσης (υπέρτασης), της μειωμένης ροής του αίματος στην καρδιά (καρδιακή ισχαιμία), της συμφορητικής καρδιακής ανεπάρκειας και προληπτική θεραπεία πριν και πρωτογενή θεραπεία μετά από καρδιακές προσβολές, μειώνοντας τις πιθανότητες υποτροπής. Η βισοπρολόλη στοχεύει στην υπέρταση (αυξημένη αρτηριακή πίεση). Στην καρδιακή ισχαιμία, το φάρμακο χρησιμοποιείται για τη μείωση της δραστηριότητας του καρδιακού μυός, μειώνοντας έτσι τη ζήτηση οξυγόνου και θρεπτικών ουσιών και η μειωμένη παροχή αίματος μπορεί ακόμα να μεταφέρει επαρκείς ποσότητες οξυγόνου και θρεπτικών ουσιών.
Παρενέργειες
Η υπερβολική δόση βισοπρολόλης οδηγεί σε κόπωση, υπόταση, χαμηλό σάκχαρο στο αίμα, βρογχόσπασμο και βραδυκαρδία. Ο βρογχόσπασμος και τα χαμηλά επίπεδα σακχάρου στο αίμα προκαλούνται καθώς σε υψηλή δόση η βισοπρολόλη μπορεί να είναι ανταγωνιστής των β2 αδρενεργικών υποδοχέων που βρίσκονται στον πνεύμονα και στο ήπαρ. Ο βρογχόσπασμος οφείλεται στην απόφραξη των πνευμονικών β2 υποδοχέων και τα χαμηλά επίπεδα σακχάρου στο αίμα λόγω της μειωμένης διέγερση της γλυκογονόλυσης και γλυκονεογένεσης στο ήπαρ μέσω του β2 υποδοχέα.
Οι β-αποκλειστές θα πρέπει γενικά να αποφεύγονται σε άτομα με ιστορικό άσθματος ή βρογχόσπασμου, καθώς μπορεί να επιδεινώσουν την ασθένεια. Ένας επιλεκτικός βήτα-1 αποκλειστής όπως η βισοπρολόλη μπορεί να δοκιμαστεί σε εκείνους στους οποίους δεν είναι διαθέσιμες άλλες επιλογές.
Φαρμακοδυναμική
Η βισοπρολόλη είναι καρδιοπροστατευτική, διότι αποκλείει επιλεκτικά και ανταγωνιστικά τη διέγερση μέσω κατεχολαμίνων ( αδρεναλίνη ) των β1 αδρενεργικών υποδοχέων (αδρενοϋποδοχείς), οι οποίοι βρίσκονται κυρίως στα καρδιακά μυϊκά κύτταρα και στον καρδιακό ιστό αγωγιμότητας (καρδιοειδικοί), αλλά επίσης βρίσκονται σε παρασπειραμματικά κύτταρα στο νεφρό. Κανονικά, η αδρεναλίνη και η νοραδρεναλίνη διεγείρουν τους β1 αδρενεργικούς υποδοχείς ενεργοποιώντας ένα καταρράκτη σηματοδότησης (πρωτεΐνη Gs και cAMP) ο οποίος τελικά οδηγεί σε αυξημένη συσταλτικότητα και αυξημένο καρδιακό ρυθμό του καρδιακού μυός και βηματοδότη καρδίας, αντίστοιχα. Η βισοπρολόλη εμποδίζει ανταγωνιστικά την ενεργοποίηση αυτού του καταρράκτη, μειώνοντας έτσι τον αδρενεργικό τόνο / διέγερση των καρδιακών μυών και των βηματοδοτών. Ο μειωμένος αδρενεργικός τόνος δείχνει λιγότερη συσταλτικότητα του καρδιακού μυός και μειωμένο καρδιακό ρυθμό των βηματοδοτών.
Η επιλεκτικότητα της βισοπρολόλης στους β1 υποδοχείς είναι ιδιαίτερα σημαντική σε σύγκριση με άλλους μη εκλεκτικούς βήτα αποκλειστές. Οι επιδράσεις του φαρμάκου περιορίζονται σε περιοχές που περιέχουν β1 αδρενοϋποδοχείς, που είναι κυρίως η καρδιά και μέρος του νεφρού. Η βισοπρολόλη ελαχιστοποιεί τις παρενέργειες που ενδέχεται να προκύψουν από τη χορήγηση ενός μη ειδικής αποκλειστή βήτα όπου συμβαίνει αναστολή των άλλων αδρενεργικών υποδοχέων (β2, β3, α1, α2). Οι άλλοι υποδοχείς προκαλούν μια ποικιλία αποκρίσεων στο σώμα και η απόφραξή τους θα μπορούσε να προκαλέσει ευρύ φάσμα αντιδράσεων, αλλά οι β1 αδρενοϋποδοχείς είναι καρδιοειδικοί ως επί το πλείστον, καθιστώντας τη βισοπρολόλη ιδανική για τη θεραπεία καρδιακών επεισοδίων.
Η βισοπρολόλη έχει υψηλότερο βαθμό β1 -εκλεκτικότητας σε σύγκριση με άλλους β1 εκλεκτικούς β-αναστολείς όπως οι ατενολόλη, μετοπρολόλη, και βηταξολόλη. Ωστόσο, η νεμπιβολόλη είναι περίπου 3,5 φορές περισσότερο β-1 επιλεκτική.
Η βισοπρολόλη αναστέλλει την έκκριση ρενίνης κατά περίπου 65% και την ταχυκαρδία κατά περίπου 30%.
Φαρμακοκινητική
Η βισοπρολόλη έχει τόσο λιπόφιλες (υδρόφοβες) όσο και υδρόφιλες ιδιότητες. Έχει κατά προσέγγιση χρόνο ημιζωής 10-12 ώρες και μετά από κατάποση έχει υψηλή βιοδιαθεσιμότητα (περίπου 90%). Όταν αποβάλλεται, το σώμα τη κατανέμει ομοιόμορφα (50-50) μεταξύ της έκκρισης των νεφρών και της βιομετατροπής στο ήπαρ (στη συνέχεια εκκρίνεται).
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Αντιυπερτασικοί παράγοντες Κατηγορία:Φαινυλαιθέρες Κατηγορία:Αμίνες Κατηγορία:Αλκοόλες
Διονύσης Σιμόπουλος
Ο Διονύσης Σιμόπουλος (Ιωάννινα, 8 Μαρτίου 1943 - Αθήνα, 7 Αυγούστου 2022) ήταν επίτιμος διευθυντής του Ευγενιδείου Πλανηταρίου, βραβευμένος για τη συνεισφορά του στην αστρονομική εκπαίδευση, με σημαντική συγγραφική και δημοσιογραφική δραστηριότητα στον Τύπο, στην τηλεόραση και σε θεάματα πολυμέσων και ως σεναριογράφος σε ενημερωτικές εκπομπές.
Προσωπικά στοιχεία
Γεννήθηκε στα Ιωάννινα το 1943, με καταγωγή από τον Γρύλλο Ηλείας, αλλά μεγάλωσε στην Πάτρα. Σπούδασε Πολιτική Επικοινωνία και Επικοινωνία της Αστροφυσικής (Ιαν. 1963 - Δεκ. 1972) στο Πανεπιστήμιο της Λουιζιάνα (ΗΠΑ) στο Μπατόν Ρουζ, ΗΠΑ. Την ίδια περίοδο του απενεμήθησαν διάφορα βραβεία και τιμητικές διακρίσεις σε θέματα ομιλιών και επικοινωνίας. Ήταν παντρεμένος (1968) με την Κάρεν-Λουϊζα Πήτερσον, με την οποία απέκτησε μία κόρη (1974) και δύο γιους (1976, 1978).
Επαγγελματική πορεία
Άρχισε να εργάζεται τον Ιανουάριο του 1968 και χρημάτισε Επιμελητής (Ιαν.-Σεπ. 1968), Βοηθός Διευθυντής Εκπαίδευσης (Σεπ. 1968-Σεπ. 1969), και Διευθυντής Πλανηταρίου (Σεπ. 1969-Μαρ. 1973) στο Κέντρο Τεχνών και Επιστημών της Λουϊζιάνα (Louisiana Art & Science Museum) καθώς και Ειδικός Σύμβουλος Επιστημονικής Εκπαίδευσης της Σχολικής Επιτροπής (1970-1973). Τον Οκτώβριο του 1972 προσκλήθηκε στην Αθήνα από το Ίδρυμα Ευγενίδου όπου εργάστηκε ως Διευθυντής του Ευγενιδείου Πλανηταρίου (Απρ. 1973-Απρ. 2014). Έχει διδάξει σε δεκάδες επιμορφωτικά σεμινάρια αποφοίτων πανεπιστημίου και στελεχών επιχειρήσεων ως εισηγητής θεμάτων επικοινωνίας, λήψης αποφάσεων και επίλυσης προβλημάτων, έχει παρακολουθήσει ενεργά πολυάριθμα Συνέδρια και Σεμινάρια όπου παρουσίασε εργασίες του, κι έχει δημοσιεύσει εκατοντάδες άρθρα και μελέτες του σε Ελληνικά και ξένα περιοδικά και εφημερίδες.
Οπτικοακουστική δραστηριότητα
Με στόχο τη σωστή μαζική επιμόρφωση έχει γράψει πάνω από 500 σενάρια με θέματα επιστημονικής επιμόρφωσης σε σειρές εκπομπών για την τηλεόραση, όπως «Κόκκινοι Γίγαντες - Άσπροι Νάνοι», «Εξερευνητές», «Στα Μονοπάτια των Άστρων», «Τηλεγνώσεις», «Παράθυρο στο Σύμπαν», κλπ, πάνω από 250 σενάρια (κείμενα και σκηνοθεσία) πολυθεαμάτων Πλανηταρίου, τα σενάρια δύο σειρών (30 και 24 επεισοδίων) βιντεομαθημάτων αστρονομίας και αστροναυτικής (ΥΠΕΠΘ), μία σειρά τεσσάρων CD-ROM αστρονομίας (ΔΟΛ), κι έχει δώσει πάνω από 500 διαλέξεις με θέματα Επιστήμης και Αστροφυσικής σ' ολόκληρη τη χώρα.
Συγγραφική δραστηριότητα
Χρημάτισε επιστημονικός συνεργάτης των εφημερίδων Η Βραδυνή (1970-1975), Κυριακάτικη Ελευθεροτυπία (1990-1992), Έθνος της Κυριακής (1993-2010) και των περιοδικών Γαιόραμα-Experiment(1995-2005), Ερευνητές (Καθημερινής, 1999-2004), PCWorld (2004-2007), ΓΕΩτρόπιο (Ελευθεροτυπίας, 2000-2010) και Καθημερινή της Κυριακής (Καθημερινή, 2014-). Ήταν επίσης μέλος της Συντακτικής Επιτροπής της Διεθνούς Επιθεώρησης Πλανηταρίων ("The Planetarian", International Planetarium Society, 1978-2008), έχει συγγράψει μία σειρά έξι βιβλίων για νέους με γενικό τίτλο «Τα Μυστικά του Σύμπαντος» (Εκδόσεις Ερευνητές) και μία σειρά 18 βιβλίων Αστρονομίας για τις παραστάσεις του Ψηφιακού Πλανηταρίου (Ίδρυμα Ευγενίδου).
Εξωτερικοί σύνδεσμοι
Κατηγορία:Έλληνες συγγραφείς
Ντιντιέ Ντρογκμπά
Ο Ντιντιέ Υβ Ντρογκμπά Τεμπιλί (Didier Yves Drogba Tébily, γενν. 11 Μαρτίου 1978) είναι Ιβοριανός πρώην ποδοσφαιριστής που αγωνιζόταν ως κεντρικός επιθετικός. Με την Ακτή Ελεφαντοστού ήταν αρχηγός και πρώτος σκόρερ όλων των εποχών (κατάλογος ποδοσφαιριστών ανδρών με 50 ή περισσότερα διεθνή γκολ).
Καριέρα
Eίναι γνωστός για την καριέρα του στην Τσέλσι για την οποία σκόραρε περισσότερο από οποιονδήποτε άλλο ξένο παίκτη και βρίσκεται στην 4η θέση με τα περισσότερα γκολ. Ξεκίνησε να αγωνίζεται στην Λε Μαν από το 1997 έως το 2002, όπου πήρε μεταγραφή στην Γκινγκάμπ, σύντομα όμως μετεγγράφηκε στη Μαρσέιγ. Ήταν Ιούλιος του 2004 όταν ο Ντρογκμπά μετακόμισε από τη Γαλλία και έγραψε ιστορία, καθώς τα 24 εκατομμύρια λίρες που πρόσφερε η Τσέλσι για την απόκτηση του, τον έκαναν τον πιο ακριβό Ιβοριανό ποδοσφαιριστή όλων των εποχών. Παρ΄ όλο που ένας τραυματισμός τον άφησε εκτός δράσης για δύο μήνες, ο Ντρογκμπά επέστρεψε δριμύτερος και σκόραρε ένα καθοριστικό γκολ στον τελικό του Λιγκ Καπ Αγγλίας. Ο Ιβοριανός άσσος τελείωσε την πρώτη του χρονιά με 16 γκολ σε όλες τις διοργανώσεις. Μετά από δύο καλές χρονιές με την Τσέλσι και με εξαιρετική σχέση με τον προπονητή του Ζοσέ Μουρίνιο, ο Πορτογάλος τεχνικός απολύθηκε και ο Ντρογκμπά σκεφτόταν σοβαρά την πιθανότητα να αποχωρήσει από την ομάδα του Λονδίνου. Αργότερα όμως ζήτησε συγγνώμη γι' αυτά που είπε και δήλωσε αποκλειστικά αφοσιωμένος στην Τσέλσι.
Παραπομπές
Κατηγορία:Ιβοριανοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Ολιμπίκ Μαρσέιγ Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Εθνικής Ακτής Ελεφαντοστού Κατηγορία:Ποδοσφαιριστές Λε Μαν ΦΚ Κατηγορία:Ποδοσφαιριστές Σαγκάη Σενχουά Κατηγορία:Ποδοσφαιριστές Γαλατασαράι Κατηγορία:Ποδοσφαιριστές Λεβαλουά ΣΚ Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Αν Αβάν ντε Γκανγκάμπ Κατηγορία:Ποδοσφαιριστές Σούπερ Λιγκ Τουρκίας Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ξένοι ποδοσφαιριστές στην Αγγλία Κατηγορία:Ξένοι ποδοσφαιριστές στην Τουρκία Κατηγορία:Ξένοι ποδοσφαιριστές στη Γαλλία Κατηγορία:Ποδοσφαιριστές Κυπέλλου Εθνών Αφρικής 2006 Κατηγορία:Ποδοσφαιριστές Κυπέλλου Εθνών Αφρικής 2010 Κατηγορία:FIFA Century Club
Λίμνη Αιτωλοακαρνανίας
Για συνώνυμους οικισμούς στην Ελλάδα δείτε το λήμμα: Λίμνη (αποσαφήνιση)
Η Λίμνη είναι ημιορεινός οικισμός της Σκουτεράς Αιτωλοακαρνανίας στην Περιφερειακή Ενότητα Αιτωλοακαρνανίας με υψόμετρο 252 μέτρα. Βρίσκεται στις ανατολικές όχθες του χείμαρρου Ερμίτσα, επάνω στην επαρχιακή οδό Σχίνου - Σκουτεράς, λίγο πριν τα Σκουτερά (Β). Στον οικισμό υπάρχουν οι τοπωνυμίες: Φτεριάς, Τσακλαρού, Σταυρός, Κρανούλα. Αναφέρεται επίσημα ως οικισμός από το 2001 να απογράφεται στο τότε τοπικό διαμέρισμα Σκουτεράς του δήμου Παναιτωλικού. Σύμφωνα με το πρόγραμμα Καλλικράτης ανήκει στην τοπική κοινότητα Σκουτεράς που υπάγεται στη δημοτική ενότητα Παναιτωλικού του δήμου Αγρινίου και σύμφωνα με την απογραφή 2011 έχει 58 μόνιμους κατοίκους.
Παραπομπές
Κατηγορία:Χωριά του νομού Αιτωλοακαρνανίας
Μακάτι
Το Μακάτι (φιλιππινέζικα: Makati) είναι εξαιρετικά αστικοποιημένη πόλη 1ης κατηγορίας στην Περιφέρεια της Εθνικής Πρωτεύουσας των Φιλιππίνων.
Το Μακάτι είναι το οικονομικό κέντρο των Φιλιππίνων· έχει τη μεγαλύτερη συγκέντρωση πολυεθνικών και τοπικών εταιρειών στη χώρα. Εδώ εδρεύουν μεγάλες τράπεζες, εταιρείες, πολυκαταστήματα καθώς και ξένες πρεσβείες. Η μεγαλύτερη αίθουσα συναλλαγών του Χρηματιστηρίου των Φιλιππίνων βρισκόταν κατά μήκος της λεωφόρου Αγιάλα της πόλης, πριν το χρηματιστήριο μεταφέρει την έδρα του στην Παγκοσμιούπολη Μπονιφάσιο στο Ταγκίγκ. Το Μακάτι είναι επίσης γνωστό ως σημαντικός πολιτιστικός και ψυχαγωγικός κόμβος στην Μητροπολιτική Μανίλα.
Σύμφωνα με την απογραφή του 2020, έχει πληθυσμό 629.616 κατοίκους καθιστώντας την ως τη 17η πιο πυκνοκατοικημένη πόλη της χώρας και κατατάσσεται ως η 41η πιο πυκνοκατοικημένη πόλη στον κόσμο με 19.336 κατοίκους ανά τετραγωνικό χιλιόμετρο. Αν και ο πληθυσμός της είναι λίγο πάνω από μισό εκατομμύριο, ο ημερήσιος πληθυσμός της πόλης υπολογίζεται ότι είναι πάνω από ένα εκατομμύριο κατά τη διάρκεια μιας τυπικής εργάσιμης ημέρας λόγω του μεγάλου αριθμού ανθρώπων που πηγαίνουν στην πόλη για να εργαστούν, να ψωνίσουν και να ασκήσουν επιχειρηματικές δραστηριότητες.
Παραπομπές
Κατηγορία:Πόλεις των Φιλιππίνων
Φραντσέσκο Τόλντο
Ο Φραντσέσκο Τόλντο ΤΑΙΔ (ιταλικά: Francesco Toldo) (γενν. 2 Δεκεμβρίου 1971) είναι Ιταλός πρώην ποδοσφαιριστής, ο οποίος αγωνιζόταν ως τερματοφύλακας. Θεωρείται από τους ειδικούς ως ένας από τους σπουδαιότερους τερματοφύλακες της γενιάς του.
Σε μια επαγγελματική καριέρα που διήρκεσε δύο ολόκληρες δεκαετίες, αγωνίστηκε κυρίως στη Φιορεντίνα και στην Ίντερ (οκτώ και εννέα σεζόν αντίστοιχα), κατακτώντας συνολικά 15 τρόπαια.
Με την Εθνική Ιταλίας, ο Τόλντο έλαβε μέρος σε πέντε διεθνείς διοργανώσεις, όντας βασικός στο Ευρωπαϊκό Πρωτάθλημα του 2000, όπου βοήθησε την Ιταλία να φτάσει στον τελικό.
Αρχή καριέρας και Φιορεντίνα
Γεννημένος στην Πάντοβα του Βένετο, ο Τόλντο ξεκίνησε τη σταδιοδρομία του με την ΑΚ Μίλαν το 1990. Ποτέ δεν έπαιξε σε παιχνίδι με τη Μίλαν, ωστόσο, δόθηκε δανεικός κατά τη διάρκεια της θητείας του με τον σύλλογο, διαδοχικά σε Ελλάς Βερόνα (1990–91), Τρέντο (1991–92) και ΣΚ Ραβέννα (1992–93).
Στη συνέχεια, ο Τόλντο εντάχθηκε στη Φιορεντίνα το 1993 και έγινε ο βασικός τερματοφύλακας του συλλόγου για οκτώ σεζόν, βοηθώντας τον σύλλογο να κερδίσει τον τίτλο της Σέριε Β στην πρώτη του σεζόν και να κερδίσει την άνοδο στη Σέριε Α, ενώ αργότερα κέρδισε το Κύπελλο Ιταλίας (δύο φορές), το Σούπερ Καπ Ιταλίας και έπαιξε μια χρονιά στο ΟΥΕΦΑ Τσάμπιονς Λιγκ, καθώς και έφτασε στους ημιτελικούς του Κυπέλλου Κυπελλούχων Ευρώπης 1996–97. Το 2000, ο Τόλντο ονομάστηκε Τερματοφύλακας της Χρονιάς στη Σέριε Α για τις εμφανίσεις του.
Ίντερ Μιλάνου
Κατά τη διάρκεια της πρώτης σεζόν του με την Ίντερ υπό τον προπονητή Έκτορ Ραούλ Κούπερ, ο Τόλντο παρουσίασε υψηλό επίπεδο, φτάνοντας στον ημιτελικό του Κυπέλλου ΟΥΕΦΑ και έχασε για λίγο τον τίτλο της Σέριε Α την τελευταία αγωνιστική, καθώς η Ίντερ έχασε από τη Λάτσιο, ολοκληρώνοντας τελικά τη σεζόν 2001–02 στην 3η θέση πίσω, από τη Γιουβέντους και τη Ρόμα. Λόγω της συνέπειας του με την Ίντερ, ο Τόλντο έγινε σύντομα αγαπημένος των φιλάθλων και διακρίθηκε για τις παθιασμένες και υψηλής ποιότητας εμφανίσεις του. Την επόμενη σεζόν, επαινέθηκε ιδιαίτερα για τις αποκρούσεις του εναντίον της Βαλένθια στον προημιτελικό του Τσάμπιονς Λιγκ, με αποτέλεσμα οι ειδικοί του ποδοσφαίρου να ονομάσουν το Στάδιο Μεστάγια «La Plaza de Toldo». Κατά τη διάρκεια του αγώνα, ο Τόλντο εθεάθη να πιάνεται από τον λαιμό από τον συμπαίκτη του Λουίτζι Ντι Μπιάτζο μετά από καυγά στον αγωνιστικό χώρο. Με τις εμφανίσεις του, ο Τολντο βοήθησε την Ίντερ να φτάσει στα ημιτελικά του Τσάμπιονς Λιγκ εκείνη τη σεζόν, χάνοντας από τους μετέπειτα πρωταθλητές και αντιπάλους της πόλης Μίλαν στα εκτός έδρας γκολ. Μια άλλη μεγάλη ανάμνηση για τους οπαδούς της Ίντερ ήταν η συνεισφορά του στο γκολ της ισοφάρισης, που σημείωσε ο Κρίστιαν Βιέρι, στο τελευταίο λεπτό της ισοπαλίας με 1-1 εναντίον της αντιπάλου του τίτλου Γιουβέντους τη σεζόν 2002-03. Αρχικά, φάνηκε ότι ο Τολντο μπορεί να ήταν ο σκόρερ αντί του Βιέρι, και ακόμη και σήμερα το γκολ εξακολουθεί να αναφέρεται συχνά ως «το γκολ του Τόλντο».
Κατά τη διάρκεια της σεζόν 2004–05, ο Τολντο βοήθησε την Ίντερ να κερδίσει το Κύπελλο Ιταλίας και έφτασε επίσης στους προημιτελικούς του ΟΥΕΦΑ Τσάμπιονς Λιγκ 2004-05, χάνοντας ξανά από τη Μίλαν, η οποία έφτασε στον τελικό. Ακολούθησε άλλη μία κατάκτηση του Σούπερ Καπ Ιταλίας το 2005. Ο Τόλντο ήταν ο νούμερο ένα τερματοφύλακας για την Ίντερ μέχρι το καλοκαίρι του 2005, όταν ο Βραζιλιάνος Ζούλιο Σέζαρ τον υποβίβασε στον πάγκο, αφού είχε επιλέξει να παραμείνει εκτός της καλοκαιρινής προετοιμασίας αγώνων της Ίντερ στην Αγγλία. δεξιά|μικρογραφία| Ο Τόλντο σε προπόνηση της [[ΦΚ Ιντερνατσιονάλε Μιλάνο|Ίντερ]] Ο Τόλντο ανέκτησε για λίγο το καθεστώς πρώτης επιλογής τον Φεβρουάριο του 2006, μετά την υπογραφή του για επέκταση συμβολαίου (μέχρι τον Ιούνιο του 2009 ) και μια πτώση στη φόρμα του Ζούλιο Σέζαρ, λίγο πριν οι φήμες τον συνέδεσαν και με την Παλέρμο, τη Μίλαν και τη Φιορεντίνα. Ο Τόλντο συνέβαλε ακόμη με 9 εμφανίσεις για την Ίντερ στη Σέριε Α κατά τη διάρκεια της σεζόν 2005–06, όπου η Ίντερ κέρδισε τον τίτλο μετά την εμπλοκή της Γιουβέντους και της Μίλαν στο σκάνδαλο Καλτσιόπολι το 2006, βοηθώντας επίσης την Ίντερ να κερδίσει άλλο ένα Κύπελλο Ιταλίας, καθώς και το Σούπερ Καπ Ιταλίας το 2006. Έκανε επίσης 6 εμφανίσεις στη Σέριε Α για την Ίντερ κατά τη διάρκεια της σεζόν 2006-07 κατάκτησης του τίτλου. Ο Τόλντο έκανε 8 εμφανίσεις σε όλες τις διοργανώσεις κατά τη διάρκεια της σεζόν 2007–08, τρεις από τις οποίες ήταν στη Σέριε Α και οι άλλες πέντε στο Κύπελλο Ιταλίας, όπου η Ίντερ έφτασε στον τελικό. Η Ίντερ κέρδισε το πρωτάθλημα εκείνη τη σεζόν για τρίτη συνεχόμενη φορά.
Τον Απρίλιο του 2009, ο 37χρονος Τόλντο, ο οποίος εξακολουθούσε να είναι αναπληρωματικός του Ζούλιο Σέζαρ, υπέγραψε μια περαιτέρω διετή επέκταση συμβοαλίου, με ισχύ μέχρι το καλοκαίρι του 2011. Ο Τόλντο έκανε 7 εμφανίσεις σε όλες τις διοργανώσεις κατά τη διάρκεια της σεζόν 2008-09, κάνοντας τρεις εμφανίσεις στη Σέριε Α, τρεις στο Κύπελλο Ιταλίας και μία στο Τσάμπιονς Λιγκ, καθώς η Ίντερ κέρδισε τον τέταρτο συνεχόμενο τίτλο της Σέριε Α εκείνη τη χρονιά.
Τον Ιούνιο του 2010, αναφέρθηκε ότι ο Τόλντο θα αποσυρόταν από το ποδόσφαιρο μετά την κατάκτηση του τρεμπλ (Σέριε Α, Κύπελλο Ιταλίας και ΟΥΕΦΑ Τσάμπιονς Λιγκ) κατά τη διάρκεια της σεζόν 2009–10, αφού ο σύλλογος είχε επίσης υπογράψει έναν νέο εφεδρικό τερματοφύλακα, τον Λούκα Καστελάτσι. Ανακοινώθηκε επίσημα στις 7 Ιουλίου μέσω του Inter Channel, του επίσημου καναλιού του συλλόγου.
Εθνική ομάδα
Ο Τόλντο έκανε 28 συμμετοχές για την Εθνική Ιταλίας ανδτρών. Το ντεμπούτο του έγινε στις 8 Οκτωβρίου 1995, αντικαθιστώντας τον Τζανφράνκο Τζόλα μετά την αποβολή του Λούκα Μπούτσι στην ισοπαλία με 1–1 στην Κροατία για τα προκριματικά του Ευρωπαϊκού Πρωταθλήματος του 1996. Κλήθηκε για τους τελικούς στην Αγγλία ως εφεδρικός τερματοφύλακας.
Παρά τον ανταγωνισμό από τερματοφύλακες υψηλού προφίλ όπως οι Τζιανλούκα Παλιούκα, Άντζελο Περούτσι, Κρίστιαν Αμπιάτι, Λούκα Μαρκετζάνι, Φραντσέσκο Αντονιόλι και ιδιαίτερα ο Τζανλουίτζι Μπουφόν, ο Τόλντο επιλέχθηκε να είναι βασικό στο Ευρωπαϊκό Πρωτάθλημα του 2000, καθώς ο Μπουφόν έσπασε το χέρι του σε φιλικό αγώνα με τη Νορβηγία οκτώ μέρες πριν την έναρξη της διοργάνωσης.
Βοήθησε τη χώρα του να κατακτήσει τη δεύτερη θέση στο Ευρωπαϊκό Πρωτάθλημα του 2000, κρατώντας τρεις ανέπαφες την εστία, συμβάλλοντας στον αποκλεισμό και των δύο διοργανωτών (Βέλγιο και Ολλανδία) στη διαδικασία. Κατά τη διάρκεια του ημιτελικού κόντρα στην Ολλανδία, απέκρουσε ένα πέναλτι στον κανονικό χρόνο και σταμάτησε άλλα δύο στη διαδικασία των πέναλτι. Ονομάστηκε Παίκτης του Αγώνα για την απόδοσή του. Στον τελικό, η Ιταλία έχασε με 2-1 από την παγκόσμια πρωταθλήτρια Γαλλία, μετά από ένα χρυσό γκολ του Νταβίντ Τρεζεγκέ στο 103ο λεπτό. Η Ιταλία προηγήθηκε με 1-0, αλλά ο Σιλβαίν Βιλτόρ ισοφάρισε στο τελευταίο λεπτό των καθυστερήσεων, για να στείλει τον αγώνα στην παράταση. Ο Τόλντο ονομάστηκε στην Ομάδα της Διοργάνωσης για τις εμφανίσεις του, κερδίζοντας επίσης την 3η θέση στο βραβείο Καλύτερου Τερματοφύλακα στον Κόσμο της ΔΟΙΣΠ. Μετά την επιτυχημένη εκστρατεία του στο Ευρωπαϊκό Πρωτάθλημα, ο Τόλντο έπαιξε ως βασικός στην αρχή των προκριματικών του Παγκοσμίου Κυπέλλου του 2002. ωστόσο, μετά την ανάκτηση από τον προαναφερθέντα τραυματισμό, ο Μπουφόν επιβεβαιώθηκε τελικά από τον Τζιοβάνι Τραπατόνι ως ο βασικός τερματοφύλακας της Ιταλίας.
Επιπλέον, ο Τόλντο ήταν αχρησιμοποίητος αναπληρωματικός στο Παγκόσμιο Κύπελλο του 1998, στο Παγκόσμιο Κύπελλο του 2002 και στο Ευρωπαϊκό Πρωτάθλημα του 2004, μετά από το οποίο ανακοίνωσε την αποχώρησή του από την εθνική ομάδα το 2004. Η τελευταία του εμφάνιση για την Ιταλία έγινε στις 18 Φεβρουαρίου 2004, σε φιλική ισοπαλία με 2–2 εναντίον της Τσεχίας στο Στάδιο Ρέντζο Μπαρμπέρα στο Παλέρμο.
Διακρίσεις
Φιορεντίνα
Ίντερ
Ιταλία Κ21
Ιταλία
Τάγματα
Εξωτερικοί σύνδεσμοι
Κατηγορία:Ιταλοί ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Ιταλίας Κ21 Κατηγορία:Ποδοσφαιριστές Εθνικής Ιταλίας Κατηγορία:Αθλητές στους Μεσογειακούς Αγώνες 1993 Κατηγορία:Ποδοσφαιριστές Ευρωπαϊκού Πρωταθλήματος 1996 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Ευρωπαϊκού Πρωταθλήματος 2000 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές ΣΚ Ραβέννα Σπορτ 2019 Κατηγορία:Ποδοσφαιριστές Σέριε Γ Κατηγορία:Ποδοσφαιριστές Φιορεντίνα Κατηγορία:Ποδοσφαιριστές Σέριε Β Κατηγορία:Ποδοσφαιριστές Σέριε Α Κατηγορία:Ποδοσφαιριστές Ίντερ Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ιππότες του Τάγματος της Αξίας της Ιταλικής Δημοκρατίας